Document ID: 32011R0336

UREDBA KOMISIJE (EU) št. 336/2011
z dne 7. aprila 2011
o spremembi Uredbe (ES) št. 1292/2008 glede uporabe krmnega dodatka Bacillus amyloliquefaciens CECT 5940 v krmi, ki vsebuje diklazuril, natrijev monenzin in nikarbazin
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
Uredba (ES) št. 1831/2003 določa možnost spremembe dovoljenja za krmni dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: Agencija).
(3)
Z Uredbo Komisije (ES) št. 1292/2008 z dne 18. decembra 2008 o izdaji dovoljenja za pripravek Bacillus amyloliquefaciens CECT 5940 (Ecobiol in Ecobiol Plus) kot krmni dodatek je bila za deset let odobrena uporaba pripravka iz mikroorganizmov Bacillus amyloliquefaciens CECT 5940 za piščance za pitanje (2).
(4)
Imetnik dovoljenja je predložil zahtevek za spremembo dovoljenja za uporabo tega dodatka v krmi, ki vsebuje kokcidiostatike natrijev monenzin, diklazuril, nikarbazin, robenidin hidroklorid, natrijev salinomicin, natrijev lasalocid, narazin/nikarbazin, amonijev maduramicin, dekokvinat ali natrijev semduramicin za piščance za pitanje. Imetnik dovoljenja je v podporo zahtevku predložil ustrezne podatke.
(5)
Agencija je v mnenju z dne 9. novembra 2010 sklenila, da je dodatek Bacillus amyloliquefaciens CECT 5940 združljiv z diklazurilom, natrijevim monenzinom in nikarbazinom (3).
(6)
Pogoji iz člena 5 Uredbe (ES) št. 1831/2003 so izpolnjeni.
(7)
Uredbo (ES) št. 1292/2008 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 1292/2008 se nadomesti z besedilom iz Priloge k tej uredbi.
Člen 2
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. aprila 2011

Labels: 0
17
6